CELEX: 62012TN0076
Language: et
Date: 2012-02-15 00:00:00
Title: Kohtuasi T-76/12: 15. veebruaril 2012 esitatud hagi — Nu Air Compressors and Tools versus komisjon

21.4.2012   
            
            
               ET
            
            
               Euroopa Liidu Teataja
            
            
               C 118/29
            
         15. veebruaril 2012 esitatud hagi — Nu Air Compressors and Tools versus komisjon
   (Kohtuasi T-76/12)
   2012/C 118/49
   Kohtumenetluse keel: inglise
   
      Pooled
   
   
      Hageja: Nu Air Compressors and Tools SpA (Robassomero, Itaalia) (esindaja: Solicitor R. MacLean)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 6. detsembri 2011. aasta otsuse K(2011) 8824 artikkel 1 ja otsuse K(2011) 8812 lõplik artikkel 1 osas, milles nendega tagastatakse vaid osaliselt dumpinguvastane tollimaks, mis hageja Hiinas valmistatud kompressorite impordi suhtes maksis vastavalt nõukogu 17. märtsi 2008. aasta määrusele (EÜ) nr 261/2008, millega kehtestatakse lõplik dumpinguvastane tollimaks teatavate Hiina Rahvavabariigist pärit kompressorite impordi suhtes (1);
            
         
               —
            
            
               jätta vaidlustatud otsused jõusse seni, kuni Euroopa Komisjon on võtnud käesolevas asjas Üldkohtu tehtud otsuse järgimiseks vajalikud meetmed, ning
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et
               
                           —
                        
                        
                           Euroopa Komisjon tegi ilmse hindamisvea, kui ta kohaldas EL-i sõltumatu importija asjakohast ja põhjendatud kasumimarginaali ning jättis tagastatava dumpinguvastase tollimaksu nõuetekohaste summade arvutamisel usaldusväärse ekspordihinna kindlaks määramata, rikkus sellega dumpinguvastase algmääruse (2) artikli 2 lõiget 9 ja artikli 18 lõiget 3.
                        
                     
         
               2.
            
            
               Teine väide, et
               
                           —
                        
                        
                           Euroopa Komisjon tegi ilmse hindamisvea, kui ta arvas dumpinguvastase tollimaksu ekspordihinna arvutamisel kuluna maha ning jättis tagastatava dumpinguvastase tollimaksu nõuetekohase summa arvutamisel usaldusväärse dumpingumarginaali kindlaks määramata, rikkudes sellega dumpinguvastase algmääruse artikli 2 lõikeid 9 ja 11 ning artikli 11 lõiget 10.
                        
                     
         
               3.
            
            
               Kolmas väide, et
               
                           —
                        
                        
                           Euroopa Komisjon ei teavitanud teda kiirelt ja adekvaatselt dumpinguvastase algmääruse artikli 11 lõike 10 täitmiseks vajalikest nõuetest, rikkudes sellega liidu õiguses kehtestatud kaitseõigusi ning hea halduse tava kui ka Euroopa Liidu põhiõiguste harta artiklit 41.
                        
                     
         
               4.
            
            
               Neljas väide, et
               
                           —
                        
                        
                           eespool osutatud liidu õiguse rikkumise tõttu pidas Euroopa Komisjon õigusvastaselt kinni tagastatava liidu dumpinguvastase tollimaksu täiendavad summad, mida hagejal on õigus saada.
                        
                     
         
      (1)  ELT L 81, 20.3.2008, lk 1.
   
      (2)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 323, lk 51).